Thiago Mendes. Thiago Henrique Mendes Ribeiro (; 1992-yil 15-martda San-Luisda (Braziliya) tugʻilgan) — braziliyalik futbolchi, Fransiyaning „Lyon“ klubida yarim himoyachi sifatida oʻynaydi. Klublardagi faoliyati. Thiago Henrique „Goias“ klubi tarbiyalanuvchisi hisoblanadi. 2011-yil 28-sentabrda u Braziliya B seriyasida „Portuguesa de Desportos“ futbol klubiga qarshi oʻyinda debyut qildi. 2012-yil 3-oktabrda „Bragantino“ jamoasiga qarshi kechgan duelda Thiago Henrique Mendes Ribeiro „Goias“ futbol klubi safidagi birinchi golini urdi. Oʻsha yili u jamoaning ikkinchi liga chempionligini qoʻlga kiritishiga yordam berdi. 2013-yil 26-may kuni Thiago Henrique Braziliya A Seriyasidagi debyutini „Cruzeiro“ futbol klubiga qarshi oʻtkazdi. 29-iyul kuni „Bahia“ jamoasiga qarshi oʻyinda u elita divizionidagi ilk golini urdi. 2015-yil boshida Thiago Mendes „San-Paulu“ futbol klubiga koʻchib oʻtdi. 1-fevral kuni Poualista ligasi doirasida „Atlético Penapolense“ futbol klubiga qarshi oʻyinda u debyut qildi. 2017-yilning 8-iyulida Mendes Fransiyaning „ Lille“ klubiga oʻtdi. 2017-yilning 6-avgustida u Liga 1dagi debyutini „Nant“ futbol klubiga qarshi oʻtkazdi. 14-oktabr kuni „Troyes“ futbol klubiga qarshi duelda Thiago Henrique Mendes Ribeiro „Lille“ jamoasi safida ilk golini urdi. 2019-yilning 3-iyulida Thiago Henrique „Lyon“ jamoasi bilan shartnoma imzoladi. Thiago Henrique chempionatning birinchi kunida „Monaco“ futbol klubiga qarshi oʻyinda klubdagi rasmiy debyutini oʻtkazdi. U ikkita uzatmani amalga oshirdi va buning evaziga uning jamoasi 3:0 hisobida gʻalaba qozondi.